Diari Oficial de la Generalitat Valenciana


Sumari del DOGV 4369, del 31-10-2002 (2002/11903)

DECRET 177/2002, de 28 d'octubre, del Govern Valencià, pel qual s'autoritza la transformació en la Universitat Politècnica de València d'Escoles Universitàries en Escoles Tècniques Superiors.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4369

Data del DOGV
:   31-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/11695


Data del document
:   28-10-2002

Organisme emissor
:   Conselleria de Cultura i Educació

Tipus de document
:   Decret

Correcció d'errades

Anàlisi jurídica

 Descriptors 

:   * títol d'estudis
    * legislació
    * universitat
    * centre d'ensenyament

DECRET 177/2002, de 28 d'octubre, del Govern Valencià, pel qual s'autoritza la transformació en la Universitat Politècnica de València d'Escoles Universitàries en Escoles Tècniques Superiors. [2002/Q11862]
  
La Universitat Politècnica de València ha sol·licitat la transformació de l'Escola Universitària d'Enginyeria Tècnica Agrícola en Escola Tècnica Superior del Medi Rural i Enologia, l'Escola Universitària d'Enginyeria Tècnica Industrial de València en Escola Tècnica Superior d'Enginyeria del Disseny, l'Escola Universitària d'Informàtica de València en Escola Superior d'Informàtica Aplicada, i l'Escola Universitària d'Arquitectura Tècnica de València en Escola Tècnica Superior de Gestió en l'Edificació, adscrivint a estes les titulacions de: Llicenciat en Enologia, que va ser autoritzada pel Decret 101/2002, d'11 de juny; Enginyer d'Organització Industrial, autoritzada pel Decret 288/1997, de 25 de novembre; Llicenciat en Comunicació Audiovisual, autoritzada pel Decret 68/2002, de 25 d'abril, i Enginyer de Materials, autoritzada pel Decret 213/1999, de 9 de novembre, respectivament.
  
El Consell Social de la Universitat Politècnica de València en sessió del dia 20 de setembre del 2001, va informar favorablement les sol·licituds de transformació de les escoles universitàries a què fa referència el present decret.
  
El Consell Interuniversitari de la Comunitat Valenciana en va ser informat en la seua sessió de data 23 d'abril del 2002.
  
Vist l'article 8.2 de la Llei 6/2001, de 21 de desembre, d'Universitats, el Reial Decret 557/1991, de 12 d'abril, sobre creació i reconeixement d'universitats i centres universitaris, i el Decret 252/1997, de 23 de setembre, del Govern Valencià, sobre procediment d'autorització d'implantació de titulacions universitàries, a proposta del conseller de Cultura i Educació i amb la deliberació prèvia del Govern Valencià, en la reunió del dia 28 d'octubre de 2002,
  
DECRETE
  
Article 1
  
Es transforma l'Escola Universitària d'Enginyeria Tècnica Agrícola en Escola Tècnica Superior del Medi Rural i Enologia per a organitzar i impartir l'ensenyança conduent a l'obtenció del títol de Llicenciat en Enologia, i també, les que impartia conduents al títol d'Enginyer Tècnic Agrícola en les seues quatre especialitats: Explotacions Agropecuàries, Hortofruticultura i Jardineria, Indústries Agràries i Alimentàries i Mecanització i Construcció.
  
Article 2
  
Es transforma l'Escola Universitària d'Enginyeria Tècnica Industrial de València en Escola Tècnica Superior d'Enginyeria del Disseny per a organitzar i impartir l'ensenyança conduent a l'obtenció del Títol d'Enginyer d'Organització Industrial, i també, les que impartia conduents al títol d'Enginyer Tècnic en Disseny Industrial i Enginyer Tècnic Industrial en les seues quatre especialitats: Electricitat, Electrònica Industrial, Mecànica i Química Industrial.
  
Article 3
  
Es transforma l'Escola Universitària d'Informàtica de València en Escola Superior d'Informàtica Aplicada per a organitzar i impartir les ensenyances conduents a l'obtenció del Títol de Llicenciat en Comunicació Audiovisual, i també, les que impartia conduents al títol d'Enginyer Tècnic d'Informàtica de Gestió i Enginyer Tècnic en Informàtica de Sistemes.
  
Article 4
  
Es transforma l'Escola Universitària d'Arquitectura Tècnica de València en Escola Tècnica Superior de Gestió en l'Edificació per a organitzar i impartir les ensenyances conduents a l'obtenció del Títol d'Enginyer de Materials, i també, la que impartia conduent al títol d'Arquitecte Tècnic.
  
DISPOSICIONS FINALS
  
Primera
  
Es faculta el conseller de Cultura i Educació per a dictar les disposicions necessàries per a l'aplicació i execució del que disposa el present decret.
  
Segona
  
Este decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 28 d'octubre de 2002
  
El president de la Generalitat Valenciana,
  
JOSÉ LUIS OLIVAS MARTÍNEZ
  
El conseller de Cultura i Educació,
  
MANUEL TARANCÓN FANDOS